Die wêreld in foto’s – 3 Mei 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Selfmoordbomaanvaller het toegeslaan in Kaboel, Afganistan. Agt mense het tydens die aanval gesterf en 25 is beseer. Foto: Massoud Hossaini, AP Kinders staan reg vir ŉ kiekie by ŉ huisie gemaak van lekkers in Tokio, Japan. Dié huis is ongeveer drie meter hoog en gemaak van ongeveer 2 000 koekies en brood ter viering van Kinderdag op 4 Mei. Foto: Shizuo Kambayashi, AP Branderplankryers in Kalifornië in die VSA geniet die golwe by Laguna Beach. Foto: Kyusung Ghong, AP Boeddhiste kom bymekaar onder pragtige lanterns in ŉ tempel in Seoel, Suid-Korea, ter viering van dié geloofsrigting se geestelike leier, Boeddha. Foto: Lee Jin-man, AP ŉ Pragtige koue oggend in Riggold, Georgia, in die VSA, waar verskeie behandelingsentrums vir dwelmverslaafdes geleë is. Foto: Kevin D. Liles, AP